钦定古今图书集成/明伦汇编/氏族典/第229卷 > 杨戬
## 钦定古今图书集成/明伦汇编/氏族典/第229卷 > 杨戬

按《宋史杨戬传》：“戬少给事掖庭，主掌后苑，善测伺人
主意。自崇宁后，日有宠，知入内内侍省，立明堂，铸鼎
鼐，起大晟府、龙德宫，皆为提举。政和四年，拜彰化军
节度使，历镇安、清海、镇东三镇，由检校少保至太傅。
有胥吏杜公才者，献策于戬，立法索民田契，增立赋
租，始于汝州，浸淫于京东西、淮西北，括废堤弃堰、荒”
山退滩及大河淤流之处，皆勒民赋。宣和三年死，赠
太师、吴国公。靖康诏追戬所赠官爵。